ที่ บล. 049/2557

27 กุมภาพันธ์ 2557

เรื่อง การดำเนินการเกี่ยวกับการให้ลูกค้าทราบสิทธิการขอหรือสำเนาสัญญาเปิดบัญชีหรือสัญญาแต่งตั้งตัวแทน

และช่องทางการดำเนินการ

เรียน กรรมการผู้จัดการ

บริษัทสมาชิกสมาคมบริษัทหลักทรัพย์ไทย

ด้วยสมาคมบริษัทหลักทรัพย์ไทย (“สมาคม”) ได้รับแจ้งจากสำนักงานคณะกรรมการกำกับหลักทรัพย์และตลาดหลักทรัพย์ (“สำนักงาน”) เกี่ยวกับข้อร้องเรียนของลูกค้ากรณีที่ลูกค้าไม่ได้รับคู่ฉบับสัญญาแต่งตั้งตัวแทนนายหน้า โดยสำนักงานมีความประสงค์ให้ลูกค้าทุกรายได้รับทราบสิทธิในการร้องขอคู่ฉบับสัญญา และให้เข้าถึงหรือมีวิธีการในการร้องขอได้โดยสะดวก เพื่อเป็นการคุ้มครองผู้ลงทุน

โดยความเห็นชอบของคณะกรรมการสมาคม สมาคมจึงใคร่ขอเรียนแจ้งมายังสมาชิกเพื่อให้ดำเนินการจัดให้มีแนวทางปฏิบัติงานหรือวิธีการเกี่ยวกับเรื่องดังกล่าวโดยให้มีรายละเอียดเกี่ยวกับ

1. การแจ้งสิทธิ การร้องขอ คู่ฉบับ หรือสำเนาสัญญาเปิดบัญชี หรือสัญญาแต่งตั้งตัวแทน ให้ลูกค้าทุกรายทราบ
2. การกำหนดช่องทางในการขอรับและจัดส่งเพื่ออำนวยความสะดวกให้แก่ลูกค้าที่ต้องการได้อย่างเหมาะสม

จึงเรียนมาเพื่อโปรดทราบและถือปฏิบัติต่อไป

ขอแสดงความนับถือ

(นายญาณศักดิ์ มโนมัยพิบูลย์)

เลขาธิการ

สำเนาเรียน สมาชิกชมรมผู้ดูแลการปฏิบัติงานด้านหลักทรัพย์